Bedre rammebetingelser for vekstkommuner

I en årrekke har Askøy kommune hatt utfordringer med en stor vekst i folketall. Veksten har ført til at kommunen har måtte gjøre store investeringer innenfor bygg og anlegg. Som et eksempel er kapasiteten i skolene sprengt og vi har plassmangel flere steder. Kommunen har arbeidet hardt for å få tilfredsstillende lokaler til alle og kravene til standarden på byggene er stadig blir skjerpet.

Med den finansieringsformen av kommunene som vi i dag har og den veksten kommunen har erfart er vi kommet dit hen at kommunen har påført seg en stor gjeld. Gjelden fører igjen til økte kapitalkostnader og mindre til lærere i skolen, varme hender i omsorgsyrkene og mindre penger til kultur og andre goder i kommunen.

Resultatet er at vi har vært nødt til å kutte i tilbudet til innbyggerne og effektivisere driften. Vi er kommet så langt at Venstre stiller seg spørsmål om dette er forsvarlig.

Stortinget må komme på banen og se på de utfordringene kommuner med stor vekst over tid erfarer og gjøre noe med overføringene. Vi kan ikke leve av å bare betale avdrag og renter vi må også ha til ansatte som skal være kommunens resurs.

Stortinget må se på forhold som:

* Særskilt tilskudd til kommuner med stor vekst.
* Bedre lånebetingelser til investeringer i kommunale bygg og anlegg
* Mer av selskapsskatten må ligge igjen i vertskommunene
* Utregningsmodellene for ulike tilskuddsordninger ( utdanningsnivå på innbyggere er avgjørende for nivået på barnehage tilskuddet)